Il-Kummissjoni Ewropea - Stqarrija għall-istampa Il-Kummissjoni tkompli tieħu azzjoni biex tħares aħjar lill-ħaddiema mis- sustanzi kimiċi li jikkawżaw il-kanċer* Brussell, il-5ta' april 2018 Il-Kummissjoni qed tipproponi li, mal-21 sustanza li għalihom l-esponiment tal-ħaddiema diġà ġie llimitat jew ġie propost li jiġi llimitat, jiżdiedu ħames sustanzi kimiċi oħra li jikkawżaw il-kanċer. Hu stmat li l-proposta tal-lum se ttejjeb il-kundizzjonijiet tax-xogħol ta' aktar minn 1,000,000 ħaddiem fl- UE, u permezz tagħha jiġu evitati iktar minn 22,000 każ ta' mard b'rabta max-xogħol. Il-Kummissarju għall-Impjiegi, l-Affarijiet Soċjali, il-Ħiliet u l-Mobilità tal-Ħaddiema, Marianne Thyssen, stqarret: "Illum il-Kummissjoni ħadet pass importanti ieħor kontra l-kanċer marbut max- xogħol u kontra problemi rilevanti oħrajn tas-saħħa b'rabta mal-post tax-xogħol. Aħna qegħdin nipproponu li nillimitaw l-esponiment tal-ħaddiema għal ħames sustanzi kimiċi oħrajn li jikkawżaw il- kanċer. Dan il-pass se jżid il-protezzjoni ta' aktar minn miljun ħaddiem fl-Ewropa u jgħin biex jinħolqu postijiet tax-xogħol aktar sani u sikuri. Post tax-xogħol san u sikur huwa prinċipju ewlieni tal-Pilastru Ewropew tad-Drittijiet Soċjali." Il-Kummissjoni qiegħda tipproponi li fid-Direttiva dwar il-Karċinoġeni u l-Mutaġeni tinkludi valuri ta' limitu ġodda għall-esponiment għal ħames sustanzi kimiċi. Dawn il-valuri ta' limitu jistabbilixxu konċentrazzjoni massima għall-preżenza ta' sustanza kimika karċinoġena fl-arja tal-postijiet tax- xogħol. Intgħażlu l-ħames karċinoġeni ta' rilevanza kbira għall-ħarsien tal-ħaddiema li jidhru hawn taħt: Il-kadmju u l-komposti inorganiċi tiegħu; Il-berillju u l-komposti inorganiċi tiegħu; Il-4,4'-Metilen-bis-(2-kloroanilina) (MOCA). L-aċtu arseniku u l-imluħa tiegħu, u l-komposti inorganiċi tal-arseniku; L-ewwel tliet karċinoġini msemmija hawn fuq jintużaw ħafna fis-setturi bħal dawk tal-produzzjoni u l- irfinar tal-kadmju, tal-manifattura tal-batteriji tan-nikil u l-kadmju, tal-kisi mekkaniku bil-metalli, tat- tidwib taż-żingu u tar-ram, tal-fonderiji, tal-ħġieġ, tal-laboratorji, tal-elettronika, tas-sustanzi kimiċi, tal-bini, tal-kura tas-saħħa, tal-plastiks u tar-riċiklar. Id-dħul fis-seħħ ta' miżuri effettivi li jipprevjenu esponiment għoli għall-ħames sustanzi u gruppi ta' sustanzi li qegħdin jitqiesu se jkollu impatt tajjeb li jkun aktar mifrux milli hi l-prevenzjoni tal-kanċer weħidha. L-introduzzjoni ta' dawn il-valuri ta' limitu tal-esponiment mhux biss twassal għal inqas każijiet ta' kanċer marbutin max-xogħol, iżda tillimita wkoll problemi kbar oħrajn tas-saħħa kkawżati minn sustanzi karċinoġeniċi u mutaġeniċi. Pereżempju, l-esponiment għall-berillju, minbarra li jista' jikkawża l-kanċer fil-pulmun, jista' wkoll jikkawża l-marda kronika tal-berillju li ma tiffejjaqx. Barra minn hekk, il-valuri ta' limitu Ewropej jippromwovu l-konsistenza billi jgħinu biex ikun hemm "kundizzjonijiet ekwi ta' kompetizzjoni" għan-negozji kollha u biex ikun hemm għan ċar u komuni għal min jimpjiega, għall-ħaddiema u għall-awtoritajiet tal-infurzar. Għalhekk, il-proposta twassal biex ikun hemm sistema ta' ħarsien tas-saħħa tal-ħaddiema aktar effiċjenti, u jkun hemm aktar ekwità fis-suq uniku. Il-proposta hija bbażata fuq l-evidenza xjentifika u nħarġet wara li saru d-diskussjonijiet mal-partijiet ikkonċernati rilevanti, b'mod partikolari ma' min iħaddem, mal-ħaddiema u mar-rappreżentanti tal- Istati Membri. Din il-Kummissjoni impenjat ruħha biex tkompli ssaħħaħ id-dritt tal-ħaddiema sabiex ikollhom livell għoli ta' ħarsien tas-saħħa u s-sikurezza tagħhom fuq ix-xogħol. Il-Pilastru Ewropew tad-Drittijiet Soċjali, li tnieda b'mod konġunt mill-Parlament Ewropew, mill-Kunsill u mill-Kummissjoni waqt is- Summit Soċjali dwar l-Impjiegi Ġusti u t-Tkabbir f'Gothenburg f'Novembru tal-2017, jirrikonoxxi li d- dritt tal-ħaddiema għal ambjent tax-xogħol san, sikur, u addattat huwa essenzjali għall-progress lejn kundizzjonijiet aħjar ta' xogħol u ta' għajxien fl-UE. Il-ħarsien tas-saħħa tal-ħaddiema permezz tat- tnaqqis kontinwu tal-esponiment għas-sustanzi karċinoġeniċi u mutaġeniċi fuq il-post tax-xogħol, hija azzjoni pożittiva li ħadet il-Kummissjoni Juncker biex tikseb ir-riżultati għal din il-priorità. L-istatistika turi li l-kanċer huwa l-akbar kawża ta' mwiet b'rabta max-xogħol. 52 % tal-imwiet annwali b'rabta max-xogħol huma attribwiti għall-kanċer, meta mqabbla mal-24 % ikkawżati mill-mard ċirkulatorju u t-2 % ikkawżati mill-korriment. L-esponiment għal ċerti sustanzi kimiċi fuq il-post tax- xogħol jista' jikkawża l-kanċer. Minkejja li l-kanċer huwa marda kumplessa, u li ċerti fatturi li jikkawżawh huma diffiċli biex wieħed jidentifikahom, jidher ċar li l-kanċer li jiġi kkawżat mill- esponiment għas-sustanzi kimiċi fuq il-post tax-xogħol jista' jiġi evitat jekk jitnaqqas jew jiġi eliminat dan l-esponiment. Biex tiżgura li l-ħaddiema jkunu protetti kontra dawn ir-riskji, fl-2004 l-UE adottat id-Direttiva 2004/37/KE dwar il-Karċinoġeni u l-Mutaġeni. Din id-Direttiva tistabbilixxi l-passi li jridu jittieħdu biex jiġi eliminat jew limitat l-esponiment għall-aġenti kimiċi karċinoġeniċi u mutaġeniċi, u b'hekk tgħin fil- prevenzjoni tal-kanċer okkupazzjonali u mard relatat. L-għarfien xjentifiku dwar is-sustanzi kimiċi karċinoġeniċi jew mutaġeniċi qiegħed dejjem jevolvi, u l- progress teknoloġiku jippermetti li jittejjeb il-ħarsien tal-ħaddiema. Biex ikun żgurat li l-mekkaniżmi għall-ħarsien tal-ħaddiema stabbiliti fid-Direttiva dwar il-Karċinoġeni u l-Mutaġeni jkunu kemm jista' jkun effettivi, u li jiddaħħlu fis-seħħ miżuri ta' prevenzjoni aġġornati fl-Istati Membri, hu meħtieġ li d- Direttiva tiġi riveduta b'mod regolari. Għaldaqstant, b'kunsiderazzjoni tal-opinjonijiet tas-Sħab Soċjali u tal-Istati Membri, il-Kummissjoni tat l-appoġġ tagħha għall-proċess kontinwu ta' aġġornament tad- Direttiva dwar il-Karċinoġeni u l-Mutaġeni, biex din tibqa' aġġornata mal-iżviluppi ġodda xjentifiċi u teknoloġiċi. F'Mejju tal-2016 u f'Jannar tal-2017 il-Kummissjoni kienet ipproponiet żewġ emendi leġiżlattivi oħra għad-Direttiva dwar il-Karċinoġeni u l-Mutaġeni, li flimkien identifikaw il-valuri ta' limitu tal-esponiment għal 21 karċinoġenu. L-ewwel emenda ġiet adottata mill-koleġiżlaturi bħala d-Direttiva (UE) 2017/2398 fi tmiem l-2017. It-tieni proposta għall-emendi leġiżlattivi qegħda fl-istadju tad-diskussjoni mill- leġiżlaturi. Fl-UE, madwar 21 miljun ħaddiem jiġu esposti għal talanqas wieħed mill-aġenti kimiċi inklużi fit-tliet emendi leġiżlattivi proposti. Għal aktar informazzjoni MEMO: Il-Kummissjoni tkompli l-ħidma għall-ħarsien tal-ħaddiema minn sustanzi kimiċi li jikkawżaw il- kanċer: mistoqsijiet frekwenti dwar it-tielet reviżjoni tad-Direttiva dwar il-Karċinoġeni u l-Mutaġeni Aħbar fis-sit web tad-DĠ Impjiegi Segwi lil Marianne Thyssen fuq Facebook u Twitter Inkiteb biex tirċievi b'xejn il-bullettin tal-Kummissjoni Ewropea dwar l-impjiegi, l-affarijiet soċjali u l- inklużjoni, permezz tal-email *Aġġornati fil-5 ta' April 2018, 18:30 CET Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-Kummissjoni_tkompli_tie_u_azzjoni_biex_t_ares_a_jar_lill-_addiema_mis-sustanzi_kimi_i_li_jikkaw_aw_il-kan_er_.pdf